Міжнародная асацыяцыя акадэмій навук

**Міжнародная асацыяцыя акадэмій навук** — міжнароднае няўрадавае аб’яднанне, створанае з мэтай аб’яднання намаганняў вучоных для вырашэння агульных праблем навуковага развіцця грамадства, абагульнення вынікаў фундаментальных і прыкладных даследаванняў, узгаднення навуковай палітыкі акадэмій навук, падтрымкі найбольш перспектыўных напрамкаў навуковых даследаванняў, выкарыстання ўнікальнай і дарагой апаратуры.

## Агульная інфармацыя 
Міжнародная асацыяцыя акадэмій навук была створана па ініцыятыве прэзідэнта Нацыянальнай акадэміі навук Украіны акадэміка Барыса Яўгенавіча Патона ў Кіеве ў 1993 годзе для арганізацыі ўзаемадзеянняў паміж Акадэміямі розных краін. Прэзідэнтам МААН быў абраны Б. Я. Патон, а НАН Украіны стала базавай акадэміі навук МААН. З 2017 года Нацыянальная акадэмія навук Беларусі стала выконваць функцыі базавай акадэміі навук у арганізацыйным і метадычным суправаджэнні МААН. Кіраўніком Міжнароднай асацыяцыі акадэмій навук быў абраны Старшыня Прэзідыума НАН Беларусі акадэмік Уладзімір Рыгоравіч Гусакоў (перавыбраны ў 2022 г.), у 2025 годзе яго змяніў Уладзімір Сцяпанавіч Каранік. Вышэйшы кіруючы орган Міжнароднай асацыяцыі акадэмій навук — Савет МААН.

Па стане на 31 сакавіка 2026 года ў склад МААН уваходзілі 27 арганізацый-членаў, а таксама дзейнічалі 27 навуковых саветаў (уключаючы Савет маладых вучоных МААН).

## Правадзейныя члены 
* Нацыянальная акадэмія навук Азербайджана
* Нацыянальная акадэмія навук Рэспублікі Арменія
* Нацыянальная акадэмія навук Беларусі
* В’етнамская акадэмія навук і тэхналогій
* Нацыянальная акадэмія навук Грузіі
* Нацыянальная акадэмія навук Рэспублікі Казахстан
* Кітайская акадэмія навук (з 2018 г.)
* Кубінская акадэмія навук (з 2023 г.)
* Нацыянальная акадэмія навук Кыргызскай Рэспублікі
* Акадэмія навук Малдовы
* Мангольская акадэмія навук (з 2019 г.)
* Расійская акадэмія навук
* Акадэмія навук Рэспублікі Таджыкістан
* Акадэмія навук Туркменістана
* Акадэмія навук Рэспублікі Узбекістан
* Чарнагорская акадэмія навук і мастацтваў (з 2018 г.)
* Маскоўскі дзяржаўны ўніверсітэт імя М. В. Ламаносава (абраны правадзейным членам у 2020 годзе, да гэтага быў асацыяваным членам)
* Нацыянальны даследчы цэнтр «Курчатаўскі інстытут» (абраны правадзейным членам у 2020 годзе, да гэтага быў асацыяваным членам)
* Аб’яднаны інстытут ядзерных даследаванняў (абраны правадзейным членам у 2020 годзе, да гэтага быў асацыяваным членам)
* Маскоўскі фізіка-тэхнічны інстытут (дзяржаўны ўніверсітэт) (абраны правадзейным членам у 2020 годзе, да гэтага быў асацыяваным членам)
* Расійскі цэнтр навуковай інфармацыі (раней — Расійскі фонд фундаментальных даследаванняў, абраны правадзейным членам у 2020 годзе, да гэтага быў асацыяваным членам)
* Беларускі рэспубліканскі фонд фундаментальных даследаванняў (да 2023 г. быў асацыяваным членам МААН)
* Акадэмія навук правінцыі Гуандун (КНР) (прынята ў 2021 г., да 2023 г. была асацыяваным членам МААН)
* Акадэмія навук правінцыі Цзянсу (КНР) (прынята ў 2018 г., да 2023 г. была асацыяваным членам МААН)
* Акадэмія навук правінцыі Хэйлунцзян (КНР) (прынята ў 2019 г., да 2023 г. была асацыяваным членам МААН)
* Акадэмія навук правінцыі Шаньдун (КНР) (прынята ў 2019 г., да 2023 г. была асацыяваным членам МААН)
* Расійская акадэмія адукацыі (прынята ў 2022 г., да 2023 г. была асацыяваным членам МААН)

## Былыя члены 
* Нацыянальная акадэмія навук Украіны (да 2023 г. была правадзейным членам МААН)
* Нацыянальная акадэмія аграрных навук Украіны (прынята ў 2018 г., да 2023 г. была асацыяваным членам МААН) 

## Кіраўніцтва 
### Кіраўнікі 
* Барыс Яўгенавіч Патон — прэзідэнт МААН у 1993—2016
* Уладзімір Рыгоравіч Гусакоў — кіраўнік МААН у 2017—2025
* Уладзімір Сцяпанавіч Каранік — кіраўнік МААН з 2025

### Намеснікі кіраўніка 
* Леанід Міхайлавіч Сушчэня — віцэ-прэзідэнт МААН у 1994—1997
* Пётр Аляксандравіч Віцязь — намеснік кіраўніка МААН у 2018—2025
* Уладзіслаў Якаўлевіч Панчанка — намеснік кіраўніка МААН у 2021—2024

## Крыніцы 
## Спасылкі 
* Афіцыйны сайт Міжнароднай асацыяцыі акадэмій навук
* Архіў сайта МААН за 2008—2022 гады
Катэгорыя:Міжнародныя навуковыя арганізацыі
Катэгорыя:Міжнародныя недзяржаўныя арганізацыі